Lezennoù neptuegezh 1930, (saozneg: The Neutrality Acts) a oa bet un hollad lezennoù votet gant Kendalch Stadoù-Unanet Amerika er bloavezhioù 1930, pa oa Europa hag Azia o vont goustadik war-zu an Eil Brezel-bed. Diazezet e oant bet war ur choant hollek gant an dud da chom hep bezañ engouestlet en ur brezel goude koust uhel ar Chentañ Brezel-bed evit ar vro. Ar vro a faote dezhi chom he-unan, digenvezet diouzh ar riskl da vezañ engouestlet dre ret e brezelioù broioù estren.